BLA ชูผลิตภัณฑ์ใหม่ มอบความคุ้มครองพร้อมสิทธิลดหย่อนภาษี
BLA ชูผลิตภัณฑ์ใหม่ มอบความคุ้มครองพร้อมสิทธิลดหย่อนภาษีตามจำนวนเบี้ยที่จ่ายจริงได้สูงสุดถึง 300,000 บาทต่อปี
BLA ชูผลิตภัณฑ์ใหม่ มอบความคุ้มครองพร้อมสิทธิลดหย่อนภาษีตามจำนวนเบี้ยที่จ่ายจริงได้สูงสุดถึง 300,000 บาทต่อปี
4 พ.ย. 2562

ม.ล. จิรเศรษฐ ศุขสวัสดิ์ กรรมการผู้จัดการใหญ่และประธานเจ้าหน้าที่บริหาร บริษัท กรุงเทพประกันชีวิต จำกัด (มหาชน) หรือ BLA เปิดเผยว่า กรุงเทพประกันชีวิตนำเสนอทางเลือกของการเตรียมความพร้อมสร้างความมั่นคงเพื่ออนาคต ควบคู่กับการวางแผนลดหย่อนภาษีปลายปีที่ ด้วยหลากหลายผลิตภัณฑ์ประกันชีวิตใหม่ล่าสุดที่ให้ทั้งความคุ้มครองและความคุ้มค่า เพื่อตอบโจทย์ความต้องการของผู้เอาประกันที่ต้องการวางแผนอนาคต วางแผนสุขภาพ วางแผนเกษียณ ไปจนถึงวางแผนภาษีสำหรับปีนี้ โดยแต่ละผลิตภัณฑ์นั้นมีจุดเด่นที่ผู้เอาประกันสามารถเลือกสรรให้เหมาะสมตามลักษณะความต้องการและไลฟ์สไตล์
โดยผลิตภัณฑ์ที่เปิดตัวในไตรมาสนี้มีทั้งประกันชีวิตแบบสะสมทรัพย์ ประกันชีวิตแบบบำนาญ และแผนประกันสุขภาพ โดยประกันชีวิตแบบสะสมทรัพย์นั้นมีให้เลือกทั้งแบบประกันการออมระยะสั้น บีแอลเอ แฮปปี้เซฟวิ่ง 126 ระยะเวลาชำระเบี้ยสั้น เพียง 6 ปี แต่ให้ความคุ้มครองสูงสุดถึง 12 ปี พร้อมรับผลประโยชน์รวมตลอดสัญญา 663% และประกันการออมระยะยาว บีแอลเอ แฮปปี้เซฟวิ่ง 208 ชำระเบี้ย 8 ปี ให้ความคุ้มครองยาวนานถึง 20 ปี รับผลประโยชน์เพิ่มขึ้นทุกปี รวมสูงสุด 1,035% ซึ่งเป็นการออมที่การันตีเงินเป้าหมาย มีเงินคืนทุกปี และช่วยสร้างวินัยในการออม โดยประกันประเภทนี้เหมาะสำหรับผู้ที่ต้องการวางแผนการเงินได้ทั้งระยะสั้นและระยะยาว ได้ผลตอบแทนมั่นคงและแน่นอนพร้อมได้ความคุ้มครองชีวิต
สำหรับผู้ที่ต้องการความคุ้มครองสุขภาพและโรคร้าย ก็สามารถเลือกแผนประกันความคุ้มครองโรคมะเร็ง “บีแอลเอ แคนเซอร์ แม็กซ์” แบบประกันคุ้มครองโรคมะเร็งทุกระยะ คุ้มครองค่าใช้จ่ายทุกช่วงเวลาตั้งแต่ตรวจพบว่าเป็นมะเร็ง รับเงินชดเชยรายวันสูงสุดวันละ 10,000 บาท พร้อมให้ความคุ้มครองกรณีเสียชีวิตจากโรคมะเร็ง สูงสุด 3,000,000 บาท “บีแอลเอ อุ่นใจ โรคร้าย” ครอบคลุม 5 กลุ่มโรคร้ายแรง ได้แก่ มะเร็ง หัวใจ หลอดเลือดสมอง ระบบประสาท และกลุ่มโรคสมอง รวมทั้งหมด 11 โรค หมดกังวลเรื่องค่าใช้จ่ายด้วยเบี้ยประกันคงที่ตลอดสัญญา คุ้มครองยาวนานถึงอายุ 90 ปี และสัญญาเพิ่มเติม บีแอลเอ ซูเปอร์ แคร์ พร้อมรับมือโรคร้ายแรง 6 กลุ่ม ครอบคุลมทั้งกลุ่มโรคมะเร็งและเนื้องอก โรคเกี่ยวกับหัวใจหลอดเลือด โรคเกี่ยวอวัยวะและระบบการทำงานที่สำคัญ กลุ่มภาวะติดเชื้อร้ายแรง และโรคร้ายอื่นๆ รวมทั้งหมด 47 โรคร้ายแรง เมื่อรับเงินเอาประกันภัย 1 กลุ่มโรคแล้ว ยังได้รับความคุ้มครองต่อเนื่องสำหรับกลุ่มโรคที่เหลือ รับความคุ้มครองโรคร้ายแรงสูงสุด 600% ของจำนวนเงินเอาประกันภัย คุ้มครองสูงสุดถึงอายุ 80 ปี หรือเลือกแบบประกันสุขภาพที่คุ้มครองที่ครอบคลุม บีแอลเอ เพรสทีจ เฮลธ์ จ่ายตามจริงเมื่อเจ็บป่วยด้วยวงเงินที่สูงถึง 10-100 ล้านบาท คุ้มครองทั้งผู้ป่วยใน ผู้ป่วยนอก ผู้ป่วยฉุกเฉิน สามารถเลือกความคุ้มครองที่เหมาะกับตัวคุณได้ ทั้งนี้เบี้ยประกันสุขภาพสามารถนำมาลดหย่อนภาษีได้สูงสุด 15,000 บาท (เมื่อรวมกับเบี้ยประกันชีวิตแล้วไม่เกิน 100,000 บาท) ตามที่สรรพการกำหนด ได้เช่นกัน
ส่วนของการวางแผนประกันบำนาญ วางแผนเพื่อความมั่นคงหลังเกษียณกับ บีแอลเอ บำนาญ 99 ให้ผู้เอาประกันสามารถรับเงินบำนาญรายปี ปีละ 24% สูงสุด 40 งวด ถึงอายุ 99 ปี และยังสามารถเลือกรับเงินบำนาญแบบเป็นรายเดือนได้ เดือนละ 2.025% รวมถึงสามารถเติมเต็มความคุ้มครองด้วยสัญญาเพิ่มเติมสุขภาพ โรคร้ายแรงไปจนถึงประกันอุบัติเหตุอีกด้วย โดยสามารถนำเบี้ยประกันมาลดหย่อนภาษีได้ สูงสุด 200,000 บาท หรือไม่เกิน 15% ของเงินได้พึงประเมิน